
पुच्व, यल 





बौद्ध विहार संघ, यल 
गुँला पर्व व घँल्या: 


दँय्‌ दँसं श्रावण शुक्ल प्रतिपदा निसेँ भाद्र शुक्ल 
प्रतिपदा (गुँलाथ्व पारू कुन्हु निसें जँलाथ्व पारू तक) 
नेवा: बौद्धपिन्सं अत्तिकं श्रद्धाभावं लच्छि तक्क 
हनावयाच्वँगु दक्वसिवे ताहाक:गु पर्व गुँला पर्व खः । 
थ्व लच्छिया दुने परम्परा कथं आपालं नखःचखःत व 
गतिविधित न्त्याकावयाच्वँगु दु । गुँला पर्वया महत्व छु 
खः ? गाँलां बहिद्यो ब्वयेगु प्रथा व धँल्याःहितिया महत्व छु 
खः ? धैगु विषयस थन चर्चा जुइगु जुइ । 

'गुला' खँग्व:या व्युत्पत्ति मालास्वयेगु झवलय्‌ 

विभिन्न विद्वानपिनि थी थी धापू तयावयाच्वँगु दु । गुंगूगु 
महिना जुया थुकियात गूँला धा:गु खः धका छथी विद्वान्‌ 
पिनिगु धापू' दु । नेवाः परम्पराय्‌ कछ॒लां निसे ल्याःखात 
धासा गुँला भिगूगु ल्याखय्‌ लाः व । उकिं 'गृँ' धैगु शब्द 
संख्यावाचक मखुसे मेगु हे मूल पाखे ब्युत्पत्ति जूगु जुइमा । 
तमोट (२०५४) या लेखय्‌ सिगफ़ायड लिनहार्ड व ठाकुर 
लाल मानन्धरया नेपा:या हस्तलिखित ग्रन्थ व अभिलेखया 
सर्वेक्षणयागु अनुसन्धानात्मक च्वसु' समेतया उद्धरण विया 
गुलायात पूर्व प्राचीन काल (ने.सं. ५०१-६) य्‌ 'गुणि’, 
'गुणिला' व उत्तर प्राचीन काल (ने.सं. ५०६-८३१) य्‌ 
'गुनला' जुजुं आ:वया गुँला धायेगु जूगु खँ उल्लेख या:गु 
दु । यदि थ्व खँग्वः संस्कृत मूल पाखें वःगु खःसा 'गुणि' 
धाःगु खँग्वःया अर्थ गुणवान्‌ जू व । पुण्य यायेत उपयुक्त 
ला कथं गुणवान्‌गु ला धैगु अर्थं थुकिया नाँ 'गुणि' ला 
धाःधां आवया गुँला धागु खःला ? वा थ्व खँग्वः संस्कृतया 
धातु मूलं मजूसे मेगु हे मूलं वःगुला ? धैगु प्रश्न अझ हे 
अन्वेषणया विषय तिनि । 





हिति 





ज्ञानेन्द्र शाक्य 


गुँलां जुइगु परम्परागत गतिविधि त स्वयवले 
थ्व विशेषकथं बौद्धपिनिगु पर्व थें खनेदु यद्यपि थ्व हे गुँलां 
कृष्ण पूजा, भिन्द्यो पूजा नं दुथ्याना च्वँगु दु । थ्व ला 
किसान समुदायया वापिइगु ज्या क्वचायूका भचा आरामया 
ई खः । थथे भचा फुर्सदया ई यात पुण्य संग्रह यायेगु 
कथं पूर्वाचार्य पिन्सं महत्व क्यना थ्व पर्वया प्रथा न्त्याकूगु 
खनेदु । हाकनं मेकथं स्वयवलय्‌ थ्व महिना विभिन्न 
प्राकृतिक प्रकोप अनिष्ट आदिया भय दैगु नं महिना खः । 
थः व सकलयागु भय निवारणया लागि वा प्रकोपं अथवा 
कालगतिं मदया वंपिनिगु सुगति कामना यायेत बोद्ध 
नेवाःपिनि पुण्य संग्रहया विविध गतिविधित याना पुण्य 
परिणामना यायेगु यानावयाच्चँगु दु । थुपिं दकव उद्देश्यया 
लागि दान शीलादि कुशल* संग्रह याना दश अकुशल" 
आदि तोतेगु अभ्यास याई । सर्वसाधारणयात सद्धर्म 
अभ्यासय्‌ दुकायेगु तधँगु उपायकौशल्य कथं नं थुगु पर्वया 
ब्यवस्था जुया च्वॅगु खनेदु । 

गुलां आपालं पुण्यक्रियाया ज्यारूवःत याई । 
गुला सेवा वनेगु, धारणी, तुतः, सद्धर्म पाठ यायेग, बोकि 
वनेगु, वाद्यवादन, धर्म देशना, ब्रतोपवास च्वनेगु, सतुचुँ 
छायेगु, क्वाति त्वनेगु, बहापुजा वनेगु, पिण्डपात्र (पिन्पाँ) 
थनेगु, बहिद्यः ब्वयेगु, बहिद्यः स्ववनेगु, प्रतिभराण्दो 
(पौभा) वा विलंपौ ब्वयेगु आदि गतिविधित याई । हानं 
थ्व लाया दुने पञ्जराँ, गुन्हपुन्हि, धँल्याः, मतयाः, जुगः, 
बौया ख्वा स्वयेगु आदि आपालं नखः चखः नं हनी ।* 

धॅल्या: हितिया ब्वज्या २) श्री आर्याबलोकितेश्वरया मूर्ति व वसुजा ज्वलं 
गुँलां जुइगु च्वय्‌ न्त्यथनागु थें जाःगु थी थी सलंशालाया मध्यभागय्‌ श्री आर्यावलोकितेश्वरया 


रितिथिति परम्परा मध्ये बहिद्यो ब्वयेगु इवलय्‌ प्रथम श्री काष्ठमय प्रतिमा लिसे भीगु दैनिक जीवनय्‌ छूयलावया 
महाविहार (तध गुइत:बही)या सलंशालाय्‌ ब्वइगु ध॑ल्या: च्चँगु वसुजा हलँज्वलं गथेकि कुले, सुकुण्डा, कुई, कायूभः, 
हिति छगू महत्वपूर्णगु खः । श्रावण कृष्ण प्रतिपदा अर्थात्‌ पुजाभः, समय्‌ पिचा, त्वाःदेवा, सःनः आदि नं ब्वया 
ध॑ल्या: कुन्हु प्रथम श्री महाविहार (तधँ गुइतः बहि) स॒ तई । हानं लोकेश्वरया जवं खवं निम्ह बुद्धपिनिगु मुर्ति 
ब्वया तइगु धॅल्याहिति लगायत, सर्वानन्द नुप जातक नं ब्वइ । लोकेश्वर दिकिगु त्वाकःलय्‌ दुगु छगू 
चित्रांकित तुलां पौ, पुलांगु हल॑ज्वलं, दीपकंर बुद्ध अथेहे ताम्राभिलेख' अनुसार ने.सं. ७८२ चैत्र कृष्ण त्रयोदशी 
बसुच्चशील महाविहार (चिधँ गुइतःबहि)स ब्वइगु गुइत: कुन्हु 'गुसतु न्हेलछे ननि वन्तागृह लुकना भावो' नं थुगु 
अजीया प्रतिमा दर्शन पूजन यायेया नितिं स्वनिगःया आपालं त्वाक: सहितगु देवतापिं दोहलपिया छगू गुथि निस्वना 
श्द्धालुपिं थन वइगु खः । प्रथम श्री महाविहारया नामं वंगु खनेदु । उपिं मूर्ति त खुया यंका आ त्वाकः जक 
प्रख्यातगु तध॑गु गुसतल महाविहार (तःधँ गुइतः बहि)या बाकि दनिगु खः । लिपा बहिलिइ हे दूगु लोकेश्वरया 
मूलदेगःया पूर्वरिखेया सलंशालाय्‌ ब्वया तइगु ध॑ल्याःहिति मूर्ति थुगु त्वाकःलय्‌ ब्वयेगु यात । 

ब्वज्याय्‌ निम्नानुसार बुद्ध बोधिसत्त्वपिं व कलाकृति दीपंकर 

ब्वयातई । ३) दीपंकर तथागत 

अथेहे शलंशालाया पशिचमपाखे सिंयागु ख: 

ग्वःया बहिद्यो ब्वज्याया लागि जक दीपंकर तथागतया 
मूर्ति दयेका ब्वया तइ । जवगु ल्हा: अभयमुद्रा व खवगु 
लहा: वरद मुद्रा ज्याना विज्याम्ह वसपोल दीपंकर 


१) अमोघपाश लोकेश्वर ब धँल्या:हिति 


सिंयागु आशन व परवा: (प्रभामण्डल) दयेका 
उगु आशनया द्योने अमोघपाश लोकेश्वर प्रमुख भृक्‌ती 


तारा व आर्यतारा देवीपिनिगु मूर्ति सहित धँल्या:हितिया तथागतयात निगू कथं महत्व विया त:गु खः । 


प्रतिमा ब्वया तइ । थुम्ह अमोघपाश लोकेशवरयात क) शाक्यमुनि तथागत जुइसिवे प्यँगू असंख्य व छगू 
जनबोलिइ धर्मराज, यमराज, जमराज धका नं धायेगु 


यानावयाच्वँगु दु । लोकेश्वरया पालि क्वसँ छगू हितिया 
प्रतिमा नं ब्वयातई । उगु हितिया हितिमंग न्ह्योने छम्ह 
वृद्धाया मूर्ति व हितिया जवं खवं ग्यानापुसे च्व॑पिं जन्मदूत 


लाख कल्प न्त्यो वसपोल सुमेध ब्राम्हण जुया 
जन्मकया बिज्याःवले न्हापांगू पटक दीपंकर बुद्धया 
समक्ष बुद्धत्वया प्रार्थना याना बिज्या:गु खः । उबले 
हे दीपंकर तथागतं सुमेध ब्राम्हण हे लिपा शाक्यमुनि 
बुद्ध जुइगु भविष्य व्याकरण याना विज्या:गु खः । 
हाकनं सर्वानन्द जुजु जुया जन्मकाःगु इले दीपंकर 
बुद्ध प्रमुख भिक्षु संघयात पिण्डपात्र दानयाना दरवारय्‌ 
हे दीपंकर बुद्धमूर्ति पलिष्यायात घैगु घटनाया 
संस्मरणय्‌ थन दीपंकरमूर्ति ब्वयेगु चलन जूगु खनेदु । 
सलंशालाया ब्वज्या बाहेक बहिया पूर्वरिखेया 
अंगले ३६ फिट ताहाक:गु तुलां पौ नं ब्वया तई । 
सर्वानन्द नृप जातक कथा यात चित्रांकित याना तःगु 
थुगु तुलांपोया ल्यूनेया ब्वय्‌ यमलोक व षोडश नरकया 
चित्र च्वया त:गु दु । हानं वसुच्चशील महाविहार (चिंध: 

बौद्ध विहार संघ, यल 


गुइत: बही)या गन्धकुटीया च्वसँ सर्वानन्द नुप जातककथं 


भौतिक रूपं दरिद्र जूसां शुद्धचित्तं कायकष्टं कमय्‌ याना 
त:गु वस्तु दीपंकर बुद्ध प्रमुख भिक्षु संघया दान याना 
उत्तमदान वियेग्या उदाहरण जुया विज्याम्ह श्रद्धामयी 
गुइत: अजीया प्रतिमा ब्वया तई । 
धॅल्या:हिति स्ववनेगु दिं जुया नेवा बौद्ध तयेसं 
ध्व दिन यात धँल्या: धका धाइगु खः । थ्व दिं कुन्हु 
धॅल्या:हिति दर्शन यानागुया पुण्य आपालं दुगु खँ पूर्वाचार्य 
पिन्सं कनातःगु दु । सांकेतिक रूपं धायेगु चलन दु - 
मृत्योपरान्त यमराजयाथाय्‌ न्याय निसाफया लागि यँकिबले 
'छुँ धैल्या: हिति दर्शन यानागु दुला ?' धका न्यनि हैँ । 
थुकथं सर्वसाधारणया मानसय्‌ पूर्वाचार्यपिन्सं धँल्याःहितिया 
महत्व म्हो मजुइमा धका अनेक रितिथिति ग्वया छगू 
अनुपम बौद्ध संस्कृति निस्वनाःतःगु खनेदु । उकिं थुकिया 
महत्व थुइका परम्परा हनेगु यात धाःसा थ्व हनागुया 
उचित लाभ जुया पूर्वाचार्यपिनिगु उद्देश्य पूर्ण जुइ, मखुसा 
खालि कर्मकाण्ड व अन्धविश्वासय्‌ हे जक सिमित जू 
वनी । थन न्त्यानाच्चँगु प्रचलन तथा जनश्रुति, वंशावली 
आदि व पूर्व प्रकाशित स्रोत सामग्रीया ब: कया धैॅल्या: 
हितिया महत्वयात दुवाला न्ह्यथने त्यना । 
'धर्मञ्जययात्रा हिति’ धैगु शब्द हे अपभ्रंश जुया 
'धँञ्जलियाहिति’, अनं 'धँञ्जल्याहिति’ जुजुं 'धँल्याःहिति’ 
जू वंगु खँ पं. हेमराज शाक्यया धापू दु ।* वसपोलया 
उद्धरित लेखय्‌ अनुमानित ४ औं शताब्दिइ 'सुगत शासन 
पक्षपाती” धका सम्बोधित जुया च्वॅम्ह जुजु वुषदेवं 
सद्धर्मयात्राया इवलय्‌ त्रिरत्नालोक पुण्यकिर्ति प्रचार प्रसारया 
अभियान न्त्याकुगु उल्लेख दु । उगु अभियानय्‌ वसपोलं 
न्ह्‌गु वन्देजत दयेका सम्यक्‌ नरां, पञ्जरां व बौद्ध कला 
प्रदर्शनीया रितिथिति निस्वन। वहे इलेया धर्मकिर्तित मध्ये 
छगू थुगु धर्मञ्जययात्रा हिति नं खः । वृषदेव व वसपोलया 
धर्मकिर्ति निस्वँगु प्रसँग थी थी वंशावलीइ उल्लेख जुया 
च्वँगु दु ।* उपिं मध्ये राइट वंशावलीया सम्वन्धित अंश 
अनुवाद थुक्थं दु । 
रूद्रदेव वर्माया काय्‌ वृषदेव वर्मा तसक धार्मिक 
स्वभावम्ह खः । वसपोल न्हिं नहिं वज्जयोगिनीयात भोजन 

दान याना जक थः भोजन याइम्ह खः । वसपोलं राजा 
धर्मदत्तं दयेक्‌गु चैत्ययात जीर्णोद्धार यात । हानं भिक्षुपिं 
निवास याकेत आपालं विहार त निर्माण यात । छन्हु 
वसपोल सत्ययुगया संस्मरणय्‌ दयेका तगु महाचेत्यस'' 
दर्शन यायेया लागि विज्याबले अन हे तचोकं उसायं 
स्यन । वसपोल अनहे देहान्त जुल । यमदूतं वसपोलयात 
यमलोकय्‌ यंकल । यमराजं वसपोलयात खँबले 'थपायेचो 
पुण्यवानम्ह जुजुयात नरकलोकय्‌ हल' धका इमित 
ब्वबिल । अनलिपा वसपोलयात त्वता बिल, थुखे सि 
धुंकुम्ह जुजु हाकनं पुनर्जिवित जुल । वसपोलं अन नरकय्‌ 
प्रत्यक्ष खँगु दृष्य व घटना कारण्डब्युह नाँया ग्रन्थ लिसे 
तुलना याना विज्यात । उगु ग्रन्थय्‌ वर्णनयाना त:गु व 
अन खंँगु विषयवस्तु दुरूस्त जूगु खना वसपोल तसक 
लयूताल । श्री पद्मपाणी लोकेश्वर नरकय्‌ विज्याना 
नरकवासी पिन्त उद्घारयाना विज्याइ धैगु खँ वसपोलं 
ग्रन्थय्‌ ब्वना त:गुया आधारय्‌ वसपोलया थ्व अभूतपूर्व 
यमलोक यात्रायाये खँगु व हानं पृथ्वीलोक लिहाँ वयेदूगुया 
सम्पूर्ण श्रय श्री पद्मपाणी लोकेश्वरयात बिया बिज्यात । 
वसपोलं धर्मराज लोकेश्वरया प्रतिमा व यमान्तक आगम 
प्रतिष्ठा याकल । थनंलि वसपोलं थः किजा वालार्चनदेवयात 
अन त्वता थः वन्द्यगाँया पञ्चबुद्ध (चैत्य) स्थानय्‌ च्वँ 
विज्यात । अनहे वसपोलया देहान्त जुल । 

वि.सं. १८७७ सालं अंग्रेजी भाषां प्रकाशित जूगु 
राइट वंशावलीया नामं प्रख्यातगु उगु पुस्तक यलया 
पण्डित श्री गुणानन्द पाखे प्राप्त जूगु वंशावलीया अनुवाद 
खः । पं. गुणानन्दया पुर्खापिं पुस्तौपुस्ता निसेँ इतिहास 
संग्रह यानावयाच्चँपिं खः । राइट वंशावली उल्लेख जुया 
च्वँगु थुरया प्रदक्षिणा, नरकलोकया दृश्य, धर्मराज 
लोकेश्वर आदि विषयवस्तु दुथ्यानाच्चँगु यलय्‌ छगू हे 
जक प्रथा दु गुकियात धॅल्या:ः धका हनावयाच्वन । 
धँल्याः पर्वं कुन्ह्‌ श्रद्धालुपिं सुथया प्रथम प्रहरं निसें हे 
प्यँगः थुर दर्शन पूजन यायेया लागि छेँसं पिहाँवनि । 
'प्यँग: थुर कायेगु' धैगु नामं सर्वप्रचलित थुगु यात्रा यात 
धाःसा अप्रमाण धर्म प्राप्त जुइगु धैगु अर्थय्‌ थ्व यात्रायात 
'धर्मञ्जय यात्रा' धैगु नामं प्रचलित जुल । वहे खंग्व: 





अपभ्रंश जुया धँल्या: जूवन । थ्व यात्राया रूट थुकथं दु: 
१) बागमती तीर्थस्नान 
थुगु धर्मञ्जय यात्रा शुरू यायेत काय, वाक, चित्त 
शुद्ध जुइमा:गु जुया दक्वसिवे न्हापां थ:यात पायेक 
जूगु वागमतीया तीर्थय्‌ वना स्नानयाई । यलवासी 
पिनि शंखमूल वनी । 
२) इबही थुर 
द्वापर युगया संस्मरणय्‌ निर्माण जूगु शंखमूलया 
लिक्कतुं च्वँगु इबही थुर दर्शन याई ।" ध्वहे इवलय्‌ 
थुरया पूर्वरिखे दुगु यम्पि महाविहारस ब्वया तइगु 
षटाँजु (षट्कोटी आजु) या नामं लोक प्रचलित सुनयश्री 
मिश्रया प्रतिमा दर्शन याई । 
३) गुइतःया धँल्याःहिति 
थनंलि तःधँगु गुसतल महाविहार (हाल प्रथम श्री 
महाविहारया नामं प्रचलित) स धँल्याःहिति दर्शन व 
पूजन याई । अधेहे वसुच्चशील महाविहारस ब्वया 
तइम्ह श्रद्धामयी गुइत: अजीया प्रतिमा दर्शन याई । 
४) तेता थुर 
थनंलि त्रेतायुगोदयया संस्मरणय्‌ निस्वनातःगु तेताथुर 
दर्शन व प्रदक्षिणा याइ । 
५) लगँथुर 
सत्ययुगोदयया संस्मरणय्‌ निस्वनात:गु लगँथुर दर्शन 
व प्रदक्षिणा याइ ।१ 
६) प्यापुखू छिये 
थनंलि प्याःपुखू छिउवइ । हाल प्या:पुखूयात ल्हाना 
स्कूल भवन निर्माणयाना तःगु दु । थ्व कन्हु आपालं 
श्रद्धालुपिं वइगु जुया छन्हुया लागि जूसां ल: कुना 
पुखू ज्याना पुखू छियेगु ब्यवस्था याना तःगु दु । 
७) टंगबहाया यमद्वार 
थनंलि जेष्ठवर्ण महाविहार टंगबाहास जटाधारी 
लोकेश्वर दर्शन याना बाहाःया पूर्व-उत्तर कुनाय्‌ 
निस्वनातःगु यमद्वार दर्शन याई । 
८) पुच्व थुर 
कलियुगोदयया संस्मरणय्‌ निर्माण जूगु पुच्व थुर दर्शन 
याई ।" 


त्रिरत्न प्यला पी 
थुपिं मध्ये प्यँग थुरय्‌, धॅल्याः हितिइ, यमद्वारय्‌ 
दिवंगत जूपिनिगु नामं १०८ दीप प्रज्ज्वलन याना पुण्य 
परिणामना यायेगु चलन दु । वंशावलीइ गुइत: वा 
टंगःबाहा धका किटान याना त:गुला मदु तर उकि 
वर्णनयाना त:गु विषयवस्तु व न्त्यानाच्चँगु जो मदुगु 
प्रचलन व उकिया सम्वन्धित स्थानयागु प्रमाणं ध॑ल्याः 
हिति ब्वयेगु-स्ववनेगु प्रथा व राइट वंशावलींया वृषदेव 
सम्बन्धी उद्धरणया क्वात्तुगु सम्वन्ध दया च्वँगु खंकेफु । 
अथे जुया हे पं. हेमराज शाक्यजुं धॅल्या:हिति ब्वज्याया 
प्रथा वृषदेवया पालंनिसें न्त्यानावयाच्चँगु धका उल्लेख 
याःगु जुइमा । 


धॅल्याःहिति ब्वज्याया दार्शनिक पक्ष 
'धॅल्याःहिति दर्शनयात धाःसा सिइ धुंका स्वर्गया 
लँपु तप्यनिगु', 'यमराजं धँल्याःहिति स्वया वयागु दु ला? 
धका न्यनिगु' आदि प्रसङ्ग पाखें जनसाधारणयात धँल्या: 
हिति पाखे ध्यानाकर्षण जुयाच्वन । थुगु बहिद्यो ब्वयेगु व 
ब्वज्या स्ववनेगु परम्परा पाखें जनसाधारणयात गुकथं 
प्रत्यक्ष लाभ जुया च्चँगु दुले ? थ्व नं विचारणीय जू । 
थुकिया सम्वन्धय्‌ प्रचलितगु जनश्रुति छगू नं 
न्त्यथने । मनू मरणासन्न जुयाच्वनिगु वखते व मनुया 
हंस चाहिके याकि धेगु धापू दु गुकि यात सि चाहिके 
यंकिगु धका धाइ । अथे चाहिके यंकिगु विविध थाय्‌ त 
मध्ये लः हाया च्वँगु हिति छगू नं खः । जन्मदूत व 
कर्मदूत पिन्सं व मनू धात्थेहे मरण जुइ योग्य खः मख्‌ 
धका परिक्षण यायेया लागि छगू हितिइ यंकिइ । यदि 
मरण जुइत्यंगु खःसा अन हितिया लः त्वनेगु अनुमति 
बिइ, मखुसा लुखांहे दुतिमकासे लिछूवया हइ । ध्व निर्णय 
यायेत छम्ह मिसा आकृतियाम्ह सत्व अन तैनाथ जुया 
च्वनि । छुं जुया लः त्वंकल धासा व मनु उगु हे इलय्‌ 
मृत्यु जुई मखुसा हाकनं म्वाना वई । डाक्टर बैद्यं मृत 
धोषणा याये धुंका आशचर्यपूर्वक मनू त हाकनं म्वाना 
वःगु घटना इलय्‌ ब्यलय्‌ समाचारय्‌ न्यने दया च्वँगु दु । 
थथे सिइ धुंका हानं म्वाना वःपिन्सं हिति वा लः खन 
धका संस्मरण कंगु खँ नं न्यने दु । थथे खन धाःगु खं 

कन pre थक सा ? वा छगू प्रकृतिया नियम हे खः ? 
न्ह्याग्गु हे थजु, थ्व जनविश्वासया आधारय्‌ प्रथा 
न्त्यानावयाच्चँगु कारणं द्वलद्द जनसाधारणपिं थन दर्शन 
या: -वया च्वन। थ्व व्वज्या पाखें जनसाधारणयात गुजागु 


शिक्षा विइगु याना च्वन धैगु वारे नं चर्चा याये । 


१) मरणातुस्मृति 
(मृत्यु जुइमानिगु वारे होस तयेगु) 

दर्शन या:वइपिं श्रद्धालुपिनि गुलिंसिया थ्व 
ब्वज्याय्‌ क्यना तःगु हितिं लः मवःगु खना 'थ्व धॅल्याः 
हिति खःला ? कि ध्वँला हिति खः ? धका ब्यङ्ग याना 
वनिपिं नं दु । थ्व विचारशील व्यक्तिपिन्सं याइगु छगू 
स्वाभाविक संन्देह खः । थ्व हे खॅल्हावलाया झवलय्‌ थुकि 
स्वाना च्वँगु किंवदन्ती, जनश्रुति त कनेगु न्यनेगु 


यानावयाच्वँगु दु । थुपिं जनश्रुति किंवदन्ती तयगु छगू 


अप्रत्यक्ष सन्देश मरणानुस्मृति खः । झी छन्हु सिइ 
मानि । सिइ त्ययेका थुजागु हितिइ लः त्वंके यंकि 
तिनि । मृत्यु जुइगु ई जुइधुंकृपिन्त लः त्वंकि, मखुसा 
आयु ल्यँ दनिगु जुई । तर भचा लिपा, भचा न्हापा मृत्यु 
ला निश्चित खः । थुकथं धँल्या: हिति दर्शनपाखे तत्क्षणय्‌ 
जुइगु लाभ धैगु मरणानुस्मृतिइ न्ह्यलँ चायेका विइगु 
खः । दैनिक चर्या व लोक धर्मया भुमरीइ लाना मनुतय्‌ 
सिइ मानि धैगु सत्य हे लोमनिगु अथवा सुनां लुमंका 
व्युसां स्वीकार याये मफेगु जुइ । थ्व हे कारणं लोभ, 
लालच, कपत, क्रोध, घात-प्रतिघातया दत्थुइ हे दुविना 
जीवन पर्यन्त दुःख सिया च्वनि । मरणानुस्मृतिइ च्वना 
मरण धर्मयात स्वीकार यायेगु स्वभाव जुल धा:सा संसारया 
दु:खं पिहावयेगु ल॑पु चूलाई । भगवान बुद्धं विया विज्यागु 
मरणानुस्मृतिया उपदेशया पुसा सर्वसाधारणया नुगलय्‌ 
पिइगु उपायकौशल्य कथं थ्व प्रथा न्त्यानाच्चँगु खनेदु । 


२) कर्म व कर्मफलया ज्ञान 


अमोघपाश लोकेश्वरयात धर्मराज, यमराज, 
जमराज, जरमराज आदि खँग्व: पाखें सम्बोधन याना 
वया च्वन । धर्मराज पाप व धर्मया निसाफ याइम्ह ख:। 
मनुत म्वातले अनेक सुकर्म व कृकर्म याना च्वनी अले 


उकथंया हे फल न॑ प्राप्त जुया च्वनि । थ्व कर्मफलया 
चाकः जन्मकाछिं जक फयाँ मगाः । सिइ धूँका नं 
धर्मराजया न्त्योने उकिया निसाफ जुइ धैगु जनविश्वास 
दु । अथे धैगु मृत्यु जुइधुंका नं कर्मविपाकया नियति 
अवश्य भोग यायेमा । गुलिं चलाखपिं धूर्त ब्यक्तिपिन्सं 
देशया कानून व न्यायालययात समेत छुलय्‌ याना सजाय 
पाखें बचय्‌ जुया थम्हं थःत पुरूषार्थी भापिया च्वनी । 
तर उकिया हिसाव किताव धर्मराजया न्त्योने ला अवश्य 
जुइ तिनि अर्थात्‌ कर्म व कर्मफलया नियम कथं सुगतिइ 
वनिगु वा दुर्गतिइ वनिगु धैगु निर्णय जुइ । नरक हे जक 
नं थी थी क्वा:गु निसें ख्वाँउगु नरक त दु । थम्हं याःगु 
कर्मया प्रकृति कथंया उपिं नरकया भोगयाये मालि । 
षोडश नरकया खँँ यात त:धँ गुइत: बहिलिइ ब्वया तइगु 
तुलाँपौया दक्वसिवे ल्यूनेया भागय्‌ चित्रांकित याना तःगु 
दु । थ्व दकव विषयवस्तुपाखें कर्म व कर्मफलया उत्तम 
शिक्षा वियेगु याना वयाच्वँगु दु । कर्म व कर्मफलया 
चक्रं हे संसार न्ह्याना च्वनिगु खः । गुजाःगु पुसा पिल 
उजाःगु हे सिमा बुया वई । अथेहे गुजा:गु कर्म याःगु खः 
उकथंया हे विपाक फल वई । कर्म ब्यक्तियागु छनोट 
पाखें जुझ तर कर्मया फल निश्चित प्रकृतिया नियम कथं 
जुइ । कर्मफलय्‌ ब्यक्तिया छनोटया अवसर दइ मखु, 
मात्र भोग यायेगु जक जुइ, गुकियात हे दशा धका 
धयातल । कर्मविपाक फलं गनंवना हे वचेजुई फैमखु । 
थःगु कर्मया मालिक थः हे जक जुइ । उकिं कर्म यायेत 
होस्‌ तयेमा, होस्‌ तये मफुसा विपाक रूपी दशा ल्यु ल्यु 
बया लित्तु लिना दुःख विया च्वनी । उकि याये मत्योगु 
दशाकुशल म्हसिइका तोतेमा व दशकुशल म्हसिका चर्या 
यायां वनेमा । गुइतः वहिस ब्वइगु तुलां पौया न्हापांगू 
किपा हे भगवान बुद्धं भिक्षु संघयात दशकुशलाकुशलया 
उपदेश ब्युगु पाखें शुरू याना त:गु थन स्मरणीय जु । 


३) बोधिसत्त्व अभ्यास 

थन ब्वयातइगु अमोघपाश लोकेश्वरयात हे 
धर्मराज धका सम्बोधनयाना वःगु प्रथा अज्ञानताया कारणं 
त्रुटी जुया च्वँगु खःला धैगु धारणा जूगु खः । तर राइट 

वंशावलीइ राजा वृषदेव धर्मराज लोकेश्वरया प्रतिमा व तक्क लाभ यायेया लागि हेतु जुइ। 
यमान्तकया आगम प्रतिष्ठापन यात धैगु प्रसँग स्वयेधुंका 
लोकेश्वरयात यमराज रूपं पूजाभाव या:गु प्रसङ्ग पाखें 
उकथं धायेगु याःगु खः धैगु वाचाल । धँल्याःहिति 
दर्शनयाना करूणामयया चर्या, बोधिसत्त्व अभ्यासया ज्ञान" 
कायेगु लागि नं निमित्त कथं उपयोगी जू । दकव 
सत्वप्राणिपिं प्रति करुणा पिज्वयेका बोधिचित्त उत्पत्ति 
याना बोधिचर्याय्‌ न्ह्याँवना बुद्धत्व प्राप्त यायेगु आदर्श 
रुपी महायान चर्याया प्रतिमूर्ति नं वसपोल अमोघपाश 
लोकेश्वर व तारादेवीपिं खः । 


४) उदार चित्त स्वभाव विकास यायेग 

थन ब्वया तइगु दीपंकर बुद्ध, गुइत: अजीया 
प्रतिमा आदि दकव दर्शन याना तुलाँ पौया बाखंँ ब्वना वा 
न्यनागुया प्रभावं उदार चित्त ब्वलंकेगु हेतु जुइफु । 
गुकिंयाना प्रत्यक्षरूपं मात्सर्य (नुगः स्याइगु, कपटी जुइगु) 
भावयात क्षय याई । अक दानपारमिता धर्म कथं अभ्यास 
यायेया लागि उत्प्रेरणा कायेगु उद्देश्य तया धँल्याःहिति 
दर्शनयायेगु याःसा शून्यता ज्ञान अवबोध जुया बोधिरत्न 


त्रिरत्न प्यला पौँ 
तक्क लाभ यायेया लागि हेतु जुइ । 


बहिद्यो स्ववनेगु झवलय्‌ गुइत: बहिया धँल्याः 
हितिया दर्शन पूजन याना अनन्त पुण्य लाभ जुइ धा:गु 
पूर्वाचार्य पिनिगु कथन अरथेहे मखु । प्यँग थुर प्रदक्षिणा 
याना, यमद्वार दर्शन याना, प्यापुखू छिना, धँॅल्याःहिति 
दर्शनयायेगु यात्रायात हे 'धर्मञ्जययात्रा' अर्थात्‌ 'धर्म हासिल 
जुइगु यात्रा’ धका धा:गु खः । अनित्य, दुःख, अनात्म 
रुपी त्रिलक्षणयात अवबोधयाना, प्रतीत्यसमुत्पाद हेतुफल 
ज्ञान थुइका, क्लेश निर्मूल याना, सम्येक दृष्टिइ प्रतिष्ठापित 
जुया सुविशुद्ध बोधिलाभया लागि छुँ हेतु जुइ कथं थुगु 
यात्रा यात धा:सा थ्व यात्रा नाँ कथं हे सार्थक जुल । 
थुकिया महत्वयात वा:मचायेकुसे अरथेहे चात्युवनेथेंजक 
वना यात्रा यात धाःसा थ्व यात्रा धर्मञ्जय यात्रा जुइ 
मखु । धर्मञ्जय यात्रा हिति लगायत दक्व यात्राया विषयत 
दर्शन यानागु कारणं मरणानुस्मृति ब्वलनेमा, कर्म व 
कर्मफल सम्वन्धी मिथ्यादृष्टि न्हनावनेमा, लोकेश्वर तारा 
देवीया आनुभावं बोधिसत्व चर्याय्‌ प्रस्थान जुइ फयेमा व 
दानपारमितादि उत्तम धर्म वृद्धियाना सम्बोधि तक लाभ 
यायेगु लँपुइ लायेमा । अस्तु । 

पाद टिप्पणी 


१) नेवाः भाषं 'गु' धेगु गुंगुगु ल्याः घैगु कथं “नेपाःया न्हापांगु महिना थिंलां 


जुया थ्व महिनायात 'गुंला' धका धाइगु जुल ।” 
थ्व धापूस ज्योतिषविज्ञपिं सहमत मज्‌ । नेवाः 
धासा गुला मिगूगु ला ज्‌ व। 

Nepalese Manuscripts. Pt. ] : 


र्‌ 


Sn 


Lienhard, Thakur Lal Manandhar 


३) दश पुण्य क्रिया धैगु भिगू भिंगु कर्म खः । १. उदार चित्तं दान विइग २. शील 
३. भावना - ध्यान कुशल वृद्धि यायेगु ४. पुण्यदान यायेगु ५. पुण्यानमोदन 
६. वेयावच्च - परसेवा यायेगु, ७. अपचायन - सत्कार यायेगु ८. धर्म 


१०. दिट्टिजुकम्म - सम्यक दृष्टिइ स्थित जुया च्वनेगु । 


४) दश अकुशल धेगु मिगू पाप कर्म खः।१. अविध्या - 


समन 


९. अदत्तादान - खुयेगु, १० काम मिथ्याचार - परस्त्री, 
५) थ्व सम्वन्धय्‌ विस्तृत व्याख्या वञ्जाचार्य रत्नकाजी, १११ 
महत्व व थ्वया ज्याभव: सफूतिइ स्वया विज्याहं । 


Nevdrt and Sanskrit. Staatsbibliothek Preufischer Kulturbesitz 


परवस्तुइ लोभ यायेगु, २. ब्यापाद - 
३. मिथ्यादृष्टि - गलत धारणा ४. मृषावाद - मखुगु खं ल्हायेग 


६. पारूष्यवाद - छाक्क खं ल्हायेगु, ७. सभिन्नप्रलाप - म्वामदुग 


निसेँ ल्या: खायेवले च्याला फुना गुला क्यं वइगु महिना 


धका पं. हेमराज शाक्य व रत्नकाजी वज्राचार्य थपिनिगु सफूतिइ च्वया तल । 
परम्पराय्‌ छयलीगु महिनाया शुरुवाट कछला पाखें जुइगु खः । व कथं ल्याखात 


by Siegfried 


- शरीर वचनयात संयम यायेगु 
(अनुमोदन) - मेपिन्सं याःगु पुण्य प्रति खुसी जुइग्‌ 
देशना - धर्म खं कनेगु, ९. श्रुति - धर्म खं न्यनेगु, 


क्रोध यायेगु, 
ए, ५. पेशुन्यवाद - चुक्लि खं ल्हायेगु, 
 खल्हाना च्वनेगु, ८. प्राणातिपात - प्राण स्यायेगु, 


परपुरूष आदि अगमनीय वस्तु गमन यायेगु 
% न.सं., गुँला धर्म ?, व शाक्य पं हेमराज, १११७ ने.सं., गुँला धर्मया 


So ़़़््््_़ 

९) Daniel Wright (ed.), 1983; Bajracharya Ranjana (2000) 

१०) थ्व चेत्य यलया लगं थ्र खः। 

११) इवही थुरयात सत्ययुग धयातःसां पं. हेमराज शाक्यया “चेत्यया थःगु आत्म कथा” सफूतिइ थुकथं उल्लेख जुया च्वंगु द॒ । 

